П Р О Т О К О Л    № 20

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

3 юни 2014 г.

Днес, 03.06.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ - отсъства
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

На заседанието присъстват и експертните сътрудници от към Комисията по натовареност: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика”, от Администрацията на Висшия съдебен съвет.

След разисквания по предварително обявения дневен ред и допълнително постъпил материал,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред следната допълнителна точка:
- Предложение по чл. 194 ЗСВ от Женя Иванова – съдия в РС – Чирпан /вх. № 11-07-1052/13/31.05.2014 г./ – като точка 7 от дневния ред.

1. ОТНОСНО: Проект на Доклад за извършените дейности, ангажираните лица и финансирането на процеса по изследване на работната натовареност на магистратите.
Докладът е изготвен в изпълнение на решение на ВСС от 15 май 2014 г. по Протокол № 20 /т.70/ относно приемане на основните резултати от пилотното емпирично изследване на натовареността на съдиите, проведено в периода декември 2013 г. – януари 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема Доклад за извършените дейности, ангажираните лица и финансирането на процеса по изследване на работната натовареност на магистратите и проекта за решение на ВСС, съдържащ се в него.
1.2. Предлага на ВСС доклада със съдържащия се в него проект за решение по т.1. за обсъждане и приемане в заседанието му на 05.06.2014 г.
1.3. Прилага към доклада с решението по т.1.1 комплекта материали, съдържащи основните резултати от проведеното емпирично изследване, които бяха представени на ВСС в заседанието му на 15.05.2014 г., /т. 70 по Протокол № 20/.

2. ОТНОСНО: Определяне на представители за участие в работна визита в Холандския съвет на съдебната власт, която ще се проведе в периода 14-15 юли 2014 г., гр. Хага, Кралство Нидерландия /отложена т. 3 от предходното заседание на комисията/.
Приложение: Доклад от Галина Карагьозова – член на ВСС и ръководител проект „Подкрепа за ВСС, свързана с изграждането на капацитет и подобряване на ефективността на съдебната система” по Норвежкия финансов механизъм.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение доклада, представен от ръководителя на проект „Подкрепа за ВСС, свързана с изграждането на капацитет и подобряване на ефективността на съдебната система” по Норвежкия финансов механизъм.
2.2. Определя за участници в работното посещение от страна на Комисията по натовареност:
- Калин Калпакчиев – председател на КАОСНОСВ;
- Елка Атанасова – зам.-председател на КАОСНОСВ;
- Галина Карагьозова – член на КАОСНОСВ;
- Румен Боев – член на КАОСНОСВ.
2.3. Изпраща решението по т. 2.2 на Екипа за управление на проект „Подкрепа за ВСС, свързана с изгражданeто на капацитет и подобряване на ефективността на съдебната система” по НФМ, за сведение.

3. ОТНОСНО: Обсъждане на Анализ на кадровото състояние на съдилищата и прокуратурите извън областните центрове и предложение за тяхното оптимизиране, изготвен от г-н Румен Боев и приет от комисията за запознаване.
В заседание на комисията от 22.04.2014 г., Протокол 15, т. 1, анализът е приет за запознаване, като е дадена възможност на членовете на комисията да правят предложения по отношение на това в каква насока да бъде използван този анализ в дейността на комисията по оптимизиране на съдебната карта.
След представяне от вносителя на анализа и проведена дискусия по темата,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възприема представения анализ като идеен работен проект, който да послужи като основа, за бъдеща дискусия и допълване с данни по отношение на съдебните кадри по райони, както и с данните, които ще бъдат получени от съвместната работа по темата между МП и ЦИД.

4. ОТНОСНО: Проект на Анализ на данните от регистъра на командированите магистрати изготвен от г-жа Юлиана Колева и г-жа Елка Атанасова.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема по принцип Анализ по регистъра на командированите съдии към 30.04.2014 г., изготвен и представен от г-жа Юлиана Колева.
4.2. Приема по принцип Анализ на командированите прокурори и следователи към 30.04.2014 г., изготвен и представен от г-жа Елка Атанасова.
4.3. Възлага на г-жа Юлиана Колева и г-жа Елка Атанасова структурно да обединят двата анализа /по т. 4.1 и 4.2/ като един общ документ и да го допълнят с констатации относно мотивите, съдържащи се в издаваните заповеди и с проект за препоръки, съгласно проведената дискусия. Обединеният анализ да бъде представен за заседание на Комисията по натовареност на 17.06.2014 г.
4.4. Да се изпрати писмо до главния прокурор и съответните административни ръководители на прокуратури, с което, съобразно т. 12 от Правилата за командироване на съдии, прокурори и следователи (публикуван на интернет страницата на ВСС), да се изискат копия от заповедите за командироване на магистрати във връзка с изготвяне на анализ на данните от Регистъра на командированите магистрати. Същата информация да се изиска и от апелативните съдилища, обобщена за съдилищата в техния регион.

5. ОТНОСНО: Извлечение от Протокол № 18/26.05.2014 г. от заседание на Комисията по правни въпроси с приложени разменени писма между комисията и председателите на ОС – Благоевград и РС – Благоевград.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Изпраща на Комисията по правни въпроси решението си по т. 1.2 от Протокол № 18 от 20.05.2014 г. с изразено становище във връзка с натовареността на Районен съд – Благоевград.

6. ОТНОСНО: Обсъждане на състав на работна група, създадена с решение на ВСС по Протокол № 18/17.04.2014 г., т. 72.5, който комисията да предложи на ВСС за приемане.
Съгласно решение на комисията от 29.04.2014 г., Протокол № 16, т. 3, от КСА, КПА, КПВ и ПРБ са определени представители,които да участват в състава на работната група. С оглед решението на ВСС, а именно: „72.5. СЪЗДАВА работна група в състав от членове на ВСС, съдии и прокурори, която…” е необходимо да бъде поискано от свръхнатоварените съдилища да определят представители, които да бъдат включени в състава на работната група.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. Допълва посочените от страна на Комисията по натовареност представители, като включва и г-жа Милка Итова към определените с предишно решение на комисията г-н Калин Калпакчиев и г-жа Елка Атанасова.
6.2. За допълване на състава на работната група с представители – съдии да бъде изискано от:
- районния и окръжния съд в гр. Бургас да посочат един представител общо за двата съда;
- районния и окръжния съд в гр. Варна да посочат един представител, общо за двата съда;
- районния и окръжния съд в гр. Пловдив да посочат един представител общо за двата съда;
- Административен съд София – град да посочи един представител;
- Софийски градски съд и Софийски районен съд – за посочат по един представител от всеки от двата съда;
- Върховен касационен съд и Върховен административен съд да посочат по един представител от всеки от двата съда.
Представителите да бъдат посочени в 3-дневен срок, като отговорите бъдат изпратени и по електронен път с оглед оперативност при изготвяне от страна на комисията на пълния състав на работната група, който да бъде предложен на ВСС за приемане.

7. ОТНОСНО: Предложение по чл. 194 ЗСВ от Женя Иванова – съдия в РС – Чирпан /вх. № 11-07-1052/13/31.05.2014 г./
Писмото е адресирано до КПА с копие до КАОСНОСВ.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Отлага за следващото заседание на комисията, за когато да се подготви справка – сравнителен анализ за натовареността на районните съдилища в Чирпан и Стара Загора.

ПРЕДСЕДАТЕЛ
НА КОМИСИЯТА:   /п/  КАЛИН КАЛПАКЧИЕВ